सीचेवाल ने घर-घर जा कर स्कूल भवन के लिए मांगे पैसे
वातावरण प्रेमी संत बलबीर सिंह सीचेवाल ने ग्रामीण क्षेत्रों में स्वास्थ्य शिक्षा को उत्साहित करने की मुहिम चलाते हुए गांव नेहालूवाल में नये बनाए जा रहे सीनियर सेकेंडरी स्कूल के लिए लोगों से आर्थिक सहायता एकत्रित की।
उनकी इस मुहिम को उत्साह देते हुए गांवों के लोगों ने 10 लाख रुपए की नगदी दी और कमरे बना कर देने का वायदा किया। संत सीचेवाल अपनी इस मुहिम दौरान लोगों को ‘वातावरण यूनिवर्सिटी’ स्थापित करने की भी इच्छा व्यक्त की। उन्होंने वातावरण प्रेमियों शिक्षा शास्त्रीयों से अपील की कि वह इस बड़े कार्य के लिए सहयोग करने के लिए आगे आए। गत दो दिनों से संत सीचेवाल ने गांव नेहालूवाल के हर घर का दरवाज़ा खटका कर नए बन रहे तीन मंजली स्कूल के लिए आर्थिक मदद मांग रहे हैं। सुबह सुबह निर्मल कुटिया सीचेवाल से साइकिल पर चल कर वह गांव नेहालूवाल पहुंचे हमलोगों ने उन को दिल खोल कर शिक्षा के लिए दान दिया। साइकिल पर चलाई इस मुहिम का जिक्र करते हुए संत सीचेवाल ने कहा कि पंजाबी सेहत शिक्षा जैसे गंभीर मुद्दों से वंचित हो जाए इस लिए साइकिल द्वारा जाने का यही मतलब है कि लोग कसरत करने के लिए साइकिल को प्राथमिकता दें जिस के साथ वातावरण भी साफ़ सुथरा रहेगा और कसरत भी हो जायेगी। संत सीचेवाल ने शुरू हो रहे नये वर्ष के संकल्पों बारे बताते कहा वह ग्रामीण इलाकों में शिक्षा की संस्थाएं स्थापित करवाने का लक्ष्य रखते हैं जिससे दूर दराज इलाकों के बच्चे भी शिक्षा ले सकें।
इस अवसर पर गुरचरन सिंह लंबरदार, पूर्व सरपंच बलदेव सिंह, सरूप सिंह, सुरजीत सिंह, गुरनाम सिंह, जसवंत सिंह, सज्जण सिंह, सुखजीतपाल सिंह,जसपाल सिंह, अमरीक सिंह संधू, सुरजीत मौजूद थे।
गांव नेहालूवाल में स्कूल के लिए लोगों के पास से आर्थिक सहायता एकत्रित करने समय संत बलबीर सिंह सीचेवाल।
hin_Deva hin_Deva hin_Deva awa_Deva hin_Deva